රටරටවලින් හමුවන කොරෝනා ප්‍රභේද, ග්‍රීක හෝඩියේ අකුරු භාවිතයට ගනිමින් අලුත් ක්‍රමයකට නම් කිරීමට ලෝක සෞඛ්‍ය සංවිධානය පියවර ගෙන ඇත.අලුත් වයිරස ප්‍රභේද, ඒවා මුල්වරට හඳුනා ගන්නා රටවල නමින් හැඳින්වීම හේතුවෙන්, එම රටට ඇතිවන අපකීර්තිය වැළැක්වීමේ අරමුණින් මෙම නව ක්‍රමවේදය භාවිතයට ගන්නා බව ලෝක සෞඛ්‍ය සංවිධානයේ තාක්ෂණික කටයුතු පිළිබඳ ප්‍රධානී මරීයා වොන් කෙර්කෝව් පැහැදිලි කර තිබේ.මහා බ්‍රිතාන්‍යයෙන්, දකුණු අප්‍රිකාවෙන්, බ්‍රසීලයෙන් සහ ඉන්දියාවෙන් හමුවුණු වයිරස ප්‍රභේද ඉතා බිහිසුණු ප්‍රභේද ලෙස ලෝක සෞඛ්‍ය සංවිධානය අනතුරු හදුන්වා දී තිබේ.